ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
భారత్ లో అత్యధికంగా ఒకేరోజు కోలుకున్నవారు 56,383 మంది
ఇప్పటిదాకా కోలుకున్నవారు 17 లక్షల మంది పాజిటివ్ లలో మరణాల సంఖ్య 1.96% కు చేరిక
భారతదేశం కోవిడ్ చికిత్సలో మరో ఘనత సాధించింది. ఒకే రోజులో 56,383 మంది కోవిడ్ బాధితులు కోలుకున్నారు. దీంతో ఈ రోజు వరకు సుమారు 17 లక్షలమంది దాకా  కోలుకున్నట్టయింది.
కేంద్రంతో రాష్ట్ర ప్రభుత్వాలు, కేంద్ర పాలిత ప్రాంతాలు కలిసి సమర్థవంతమైన నిరోధక చర్యలు, సమగ్రంగా పరీక్షల సంఖ్య బాగా పెంచటం, ప్రామాణికమైన చికిత్సా పద్ధతులు విజయవంతంగా అమలు చేయటం వల్ల తగిన ఫలితాలు వస్తున్నాయి. "దూకుడుగా పరీక్షించటం, సమగ్రంగా ఆనవాలు పట్టటం, సమర్థవంతమైన చికిత్స అందించటం " అనే త్రిముఖ వ్యూహం ఆశించిన ఫలితాలనిస్తోంది. ఒకమోస్తరు లక్షణాలతో ఇళ్ళ దగ్గర ఐసొలేషన్ లో ఉన్నవాళ్ళను కూడా ప్ర్తామాణిక చికిత్సా విధానాలకు అనుగుణంగా పర్యవేక్షిస్తూ చికిత్స అందించటం, తీవ్ర లక్షణాల తీవ్రత ఉన్నవాళ్ళను ఆస్పత్రులలో చేర్చి చికిత్స చేయటం కూడా కోలుకున్నవారి శాతం ఎక్కువగా ఉండటానికి కారణాలు. కోలుకున్మవారి శాతం 70% దాటటానికి , మరణాల శాతం బాగా తగ్గుతూ 1.96 శాతానికి పడిపోవటానికి ఇదే కారణం.
రికార్డ్ స్థాయిలో కోలుకుంటూ ఉండటంతో దేశంలో పాజిటివ్ ల చికిత్స భారం తగ్గుతూ వస్తోంది. మొత్తం పాజిటివ్ గా నమోదైన వారిలో ప్రస్తుతం చికిత్స పొందుతున్నవారి శాతం 27.27% మాత్రమే ఉంది. చికిత్సలో ఉన్న 6,53,622 మందితో పోల్చినప్పుడు కోలుకున్నవారి సంఖ్య 10 లక్షలకు పైగా ఎక్కువగా ఉంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
ఆర్థిక మంత్రిత్వ శాఖ
దేశ ప్రగతి కోసం త్రిదిశాత్మకమైన మార్పులకు శ్రీకారం చుట్టిన కేంద్ర ప్రభుత్వం; అవే ‘జెఎఎమ్’, జిఎస్ టి, ఇంకా నోట్ల చట్టబద్ధత రద్దు: కేంద్ర ఆర్థిక శాఖ మంత్రి శ్రీ అరుణ్ జైట్లీ -‘ఆంధ్ర ప్రదేశ్ అభివృద్ధికి కేంద్రం పూర్తి మద్దతును అందిస్తుంది’
-“దేశంలో సులభతర వ్యాపారానికి అనువైన ప్రాంతాలలో ఒకటో స్థానంలో నిలిచిన ఆంధ్ర ప్రదేశ్”
కేంద్ర ఆర్థిక శాఖ మంత్రి శ్రీ అరుణ్ జైట్లీ సిఐఐ- భాగస్వామ్య శిఖరాగ్ర సమావేశాన్ని ఈ రోజువిశాఖపట్నంలో ప్రారంభించారు. ఈ సందర్భంగా ఆయన ప్రారంభోపన్యాసమిస్తూ, ఆంధ్ర ప్రదేశ్ అభివృద్ధిచెందేందుకు కేంద్రం సంపూర్ణ మద్దతును అందిస్తుందన్నారు. ప్రభుత్వ నివేదికల ప్రకారం ఆంధ్ర ప్రదేశ్దేశంలోనే సులభంగా వ్యాపారం చేసుకోవడానికి అనువైన ప్రాంతాలలో ఒకటో స్థానం సంపాదించుకొందనిమంత్రి వెల్లడించారు. ఆంధ్ర ప్రదేశ్ కు చట్టాల రూపంలోనూ, కేంద్ర ప్రభుత్వం తరఫునా చేసిన వివిధవాగ్దానాలను నెరవేర్చడం జరిగిందని ఆయన అన్నారు. కేంద్రం ఒకదాని తరువాత మరొకటిగా అన్నివాగ్దానాలను తీరుస్తుందని ఆర్థిక మంత్రి తెలిపారు. కేంద్ర ప్రభుత్వ మద్దతుతో ఆంధ్ర ప్రదేశ్ దేశంలోకెల్లాఅత్యంత ఉత్తమమైన రాష్ట్రాలలో ఒకటిగా అభివృద్ధి చెందనుందని శ్రీ జైట్లీ అన్నారు.
ఆంధ్ర ప్రదేశ్ కు ఉన్న అత్యంత దీర్ఘమైన కోస్తా తీర ప్రాంతం ఈ రాష్ట్రం ఆర్థికంగా అభివృద్ధి చెందడానికితోడ్పడగలదని శ్రీ అరుణ్ జైట్లీ చెప్పారు. పోలవరం ప్రాజెక్టును కేంద్రం అందించే సహాయంతో ఆంధ్ర ప్రదేశ్పూర్తి చేయగలిగిందంటే గనక, వ్యవసాయ రంగంలో అగ్రగామి రాష్ట్రాలలో ఒకటిగా ఆంధ్ర ప్రదేశ్ ఒకటిగానిలువగలుగుతుందని శ్రీ జైట్లీ అన్నారు. అసమానమైన రీతిలో ఆంధ్ర ప్రదేశ్ విభజనకు లోనైందని, కానీరెండున్నర సంవత్సరాల వ్యవధిలోనే ఈ రాష్ట్రం పూర్తి శక్తితో ఎదిగి, రెండంకెల స్థాయి జిడిపి నిఅందుకొందని మంత్రి చెప్పారు. రానున్న రెండేళ్లలో ఆంధ్ర ప్రదేశ్ జాతీయ జిడిపి కన్నా మిన్నగా 4-5శాతం వృద్ధి రేటును నమోదు చేయగలుగుతుందన్నారు. దేశంలోని ఇతర రాష్ట్రాలతో పోలిస్తే, ఆంధ్ర ప్రదేశ్భారీ వ్యవసాయ దిగుబడులను, భారీ సేవల రంగాన్ని, పెద్ద సేద్యపు నీటిపారుదల పథకాల వంటివికలిగివుందని ఆర్థిక మంత్రి గుర్తు చేశారు. కేంద్ర ప్రభుత్వం అనేక కేంద్ర సంస్థలను ఆంధ్ర ప్రదేశ్ లో రికార్డుసమయంలో నెలకొల్పినట్లు శ్రీ జైట్లీ తెలిపారు.
దేశంలో ప్రజల వైఖరిలో మార్పు వచ్చిందని, వారు దేశాభివృద్ధికి అరమరికలు లేనిమనస్సుతోను, ప్రభుత్వ విధానాలకు మరియు సంస్కరణలకు సకారాత్మకమైన దృక్పథంతోను మద్దతుపలుకుతున్నారని కేంద్ర ఆర్థిక శాఖ మంత్రి శ్రీ అరుణ్ జైట్లీ అన్నారు. కేంద్రం, రాష్ట్ర ప్రభుత్వాలు కలిసిదేశాభివృద్ధి కోసం పనిచేయాలని సూచించారు. భారతదేశంలో పెట్టుబడులలో 90 శాతం పెట్టుబడులుమౌలిక రంగం, గ్రామీణ అభివృద్ధి, మరియు రవాణా రంగంలో ఉన్నాయని వివరించారు. దేశాన్నిపురోగతిపథంలో నడిపేందుకు కేంద్ర ప్రభుత్వం మూడు దిశలలో పరివర్తనకు కంకణం కట్టుకుందని, అవేజెఎఎమ్ , జిఎస్ టి  తో పాటునోట్ల చెలామణి రద్దు అని శ్రీ అరుణ్ జైట్లీ విశదీకరించారు. బహుళ పన్నులను నివారించడం కోసం,పన్నుల పైన పన్నులు వేసే పద్ధతిని తొలగించడం కోసం, అవినీతిని నిర్మూలించడం కోసం కేంద్రప్రభుత్వం వస్తువులు, సేవల పన్ను ను తీసుకువస్తోందని కేంద్ర ఆర్థిక మంత్రి శ్రీ జైట్లీ తెలిపారు.శ్రీ జైట్లీ టైమ్ ఇండియా పురస్కారాలను విజేతలకు ప్రదానం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.32 కోట్ల డోసులు  అందించారు
గత 24 గంటల్లో 2,12,020 డోసులు అందించారు
దేశవ్యాప్త క్రియాశీల కేసుల సంఖ్య 1,922
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 111 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,49,547 కు పెరిగింది.
గత 24 గంటల్లో 102 కొత్త కేసులు నమోదయ్యాయి.
రోజువారీ పాజిటివిటీ రేటు 0.07%
వారపు పాజిటివిటీ రేటు 0.08%
గత 24 గంటల్లో చేసిన 1,52,540 కొవిడ్ పరీక్షలతో కలిపి ఇప్పటివరకు 91.47 కోట్ల పరీక్షలు చేశారు.
మంత్రిమండలి
ఉజ్బెకిస్తాన్ లోని అందిజాన్ ప్రాంతం లో ఉజ్బెక్- ఇండియన్ ఫ్రీ ఫార్మస్యూటికల్ జోన్ స్థాపన లో సహకారానికై భారతదేశం, ఉజ్బెకిస్తాన్ ల మధ్య ఎంఒయు కు ఆమోదం తెలిపిన మంత్రివర్గం
ఉజ్బెకిస్తాన్ లోని అందిజాన్ ప్రాంతం లో ఉజ్బెక్ - ఇండియన్ ఫ్రీ ఫార్మస్యూటికల్ జోన్ స్థాపన లో సహకారానికి గాను భారతదేశం, ఉజ్బెకిస్తాన్ ల మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది. ఉజ్బెకిస్తాన్ అధ్యక్షులు 2018వ సంవత్సరం అక్టోబరు 1వ తేదీ నాడు భారతదేశాన్ని సందర్శించే సందర్భంగా ఈ ఎంఒయు పై సంతకాలు జరుగనున్నాయి.
రెండు దేశాల లోను ఫార్మాస్యూటికల్స్ మరియు బయోఫార్మస్యూటికల్ ఇండస్ట్రీ వృద్ధి కి గల ప్రాముఖ్యాన్ని మరియు ఫార్మాస్యూటికల్, బయోఫార్మాస్యూటికల్ రంగాలలో వ్యాపారం, పరిశ్రమ, ఇంకా ఉత్పత్తి ల పరంగా పరస్పర సహకారానికి గల ప్రాముఖ్యాన్ని దృష్టి లో పెట్టుకొని ద్వైపాక్షిక సహకారం కోసం ఒక రూపాత్మక యంత్రాంగాన్ని నెలకొల్పాలని ఇరు దేశాలు ప్రయత్నాలు చేస్తూ వస్తున్నాయి. ఈ ఎంఒయు ఉజ్బెకిస్తాన్ లో గల అందిజాన్ ప్రాంతంలో ఉజ్బెక్ - ఇండియన్ ఫ్రీ ఫార్మాస్యూటికల్ జోన్ ను ఏర్పాటు చేసేందుకు అనువు గా ఒక సహకార పూర్వకమైన చట్రానికి వీలు కల్పిస్తుంది. అంతేకాకుండా, భారతదేశ ఫార్మాస్యూటికల్ కంపెనీలు, బయోఫార్మాస్యూటికల్ కంపెనీ లు ఉజ్బెక్ - ఇండియన్ ఫ్రీ ఫార్మాస్యూటికల్ జోన్ లో ఉత్పత్తి కర్మాగారాల లో పెట్టుబడి పెట్టడానికి మరియు ఉత్పత్తి కర్మాగారాలను నెలకొల్పడానికి కూడా మార్గాన్ని ఈ ఎంఒయు సుగమం చేస్తుంది.
(
యువజన వ్యవహారాలు, క్రీడల మంత్రిత్వ శాఖ
ఆసియా క్రీడలకు సన్నాహకంగా విదేశాల్లో శిక్షణ ఇవ్వాలనే నావికుల ప్రతిపాదనను ఆమోదించిన - మిషన్ ఒలింపిక్ సెల్
కీలక ముఖ్యాంశాలు :నలుగురు ఒలింపియన్ నావికుల నుంచి వచ్చిన ప్రతిపాదనలకు 2.75 కోట్ల రూపాయలు ఖర్చు అవుతాయి.నవంబర్ లో ఐర్లాండ్, స్కాట్లాండ్, వేల్స్లో జరిగిన పోటీల్లో పాల్గొన్న బ్యాడ్మింటన్ క్రీడాకారుల అభివృద్ధి బృందానికి అందించిన మద్దతును సభ్యులు ఆమోదించారు.
వచ్చే ఏడాది చైనాలోని హాంగ్జౌలో జరగనున్న ఆసియా క్రీడల నేపథ్యంలో విదేశాల్లో శిక్షణ పొంది పోటీ పడేందుకు నలుగురు నావికులు చేసిన ప్రతిపాదనలను ఇటీవల తిరిగి ఏర్పాటైన యువజన వ్యవహారాలు, క్రీడల మంత్రిత్వ శాఖకు చెందిన మిషన్ ఒలింపిక్ విభాగం ఈ రోజు ఆమోదించింది. నలుగురు ఒలింపియన్ నావికుల నుంచి ఈ ప్రతిపాదనలకు 2.75 కోట్ల రూపాయల కంటే ఎక్కువగా ఖర్చు కానుంది.
ఈ నిధులను నావికులు వరుణ్ ఠక్కర్, కె.సి. గణపతి ; లేజర్ రేడియల్ స్పెషలిస్ట్ నేత్ర కుమనన్ ; లేజర్ స్టాండర్డ్ ఏస్ విష్ణు శరవణన్  ప్రయాణం, భోజనం, వసతి, కోచ్ ప్రవేశ రుసుము, కోచ్ బోట్ చార్టర్, ఆసియా క్రీడల వరకు కోచ్ జీతం కోసం ఉపయోగిస్తారు.
గతంలో, అత్యవసర ప్రాతిపదికన ఆమోదం పొందిన అనేక ఇతర ప్రతిపాదనలను కూడా మిషన్ ఒలింపిక్ సెల్ ధృవీకరించింది. వీటిలో, అమెరికాలోని చులావిస్టా లో తన ఆఫ్-సీజన్ శిక్షణ కోసం, ఒలింపిక్ క్రీడల్లో, జావెలిన్ త్రో విభాగంలో బంగారు పతక విజేత నీరజ్ చోప్రా దాఖలు చేసిన ప్రతిపాదన; స్పెయిన్లో జరిగే బి.డబ్ల్యూ.ఎఫ్. ప్రపంచ ఛాంపియన్షిప్ లో తన ఫిట్నెస్ ట్రైనర్ సేవలను వినియోగించుకోడానికి వీలుగా సహాయం కోసం, డిఫెండింగ్ మహిళా బ్యాడ్మింటన్ ప్రపంచ ఛాంపియన్ పి.వి. సింధు దాఖలు చేసిన ప్రతిపాదన కూడా ఉన్నాయి.
నవంబర్, డిసెంబర్ నెలల్లో ఐర్లాండ్, స్కాట్లాండ్, వేల్స్లో జరిగిన పోటీల్లో పాల్గొన్న బ్యాడ్మింటన్ క్రీడాకారుల అభివృద్ధి బృందానికి అందించిన మద్దతును సభ్యులు ఆమోదించారు. శిఖా గౌతమ్, అశ్విని భట్, ప్రియాంషు, విష్ణు వర్ధన్, కృష్ణ ప్రసాద్, ఇషాన్, సాయి ప్రతీక్, పి. గాయత్రి, త్రీసా, తనీషా, రుతుపర్ణ, సమియా ఫరూఖీల ఎక్స్పోజర్ పర్యటనకు దాదాపు 45 లక్షల రూపాయలు ఖర్చయ్యింది.
వీటితో పాటు, అభినవ్ సాథే ఫీజు కోసం, ఏ.సి.టి.సి. నిధులు విడుదల చేసే వరకు, ఆయన్ని, భారత పురుషుల హాకీ జట్టుకు ఫిజియోథెరపిస్ట్ గా ఎం.ఓ.సి. ఆమోదించింది. అదేవిధంగా, ఎస్టోనియా, స్వీడన్, ఉక్రెయిన్లలో మూడు పోటీలకు బ్యాడ్మింటన్ క్రీడాకారిణి అదితి భట్ కు 4.90 లక్షల రూపాయలు; స్పెయిన్ ప్రపంచ బ్యాడ్మింటన్ పోటీల కోసం లక్ష్య సేన్ కోచ్ మరియు ఫిజియోథెరపిస్ట్ కు 3 లక్షల రూపాయలు; మందుగుండు సామగ్రి మరియు మట్టితో తయారు చేసే లక్ష్యాల కోసం స్కీట్ షూటర్ గుర్జోత్ సింగ్ చేసిన అభ్యర్థనకు 2.23 లక్షల రూపాయలు విడుదల చేయడానికి కూడా మిషన్ ఒలింపిక్ సెల్ తన ఆమోదాన్ని తెలియజేసింది.
రక్షణ మంత్రిత్వ శాఖ
కేంద్ర రక్షణశాఖ మంత్రి శ్రీ అజయ్ భట్ రాణిఖేత్లోని కేఆర్సి వార్ మెమోరియల్ వద్ద అమరవీరులకు నివాళులర్పించారు
శ్రీమతి పుష్పా భట్ వీర నారీలను సత్కరించారు
కేంద్ర రక్షణ మరియు పర్యాటక శాఖ సహాయ మంత్రి శ్రీ అజయ్ భట్ డిసెంబర్ 27, 2021న ఉత్తరాఖండ్లోని రాణిఖేట్ కుమావోన్ రెజిమెంటల్ సెంటర్  వార్ మెమోరియల్ వద్ద అమర వీరులకు నివాళులు అర్పించారు. అలాగే వీర నారీలను కూడా సత్కరించారు. వారిని శ్రీ అజయ్ భట్ భార్య శ్రీమతి పుష్పా భట్ సత్కరించారు.
ఈ దంపతులు 1976 నుండి కేఆర్సి వీర్ నారీస్ నిర్వహిస్తున్న పునరావాస ప్రాజెక్ట్ అయిన కేఆర్సి వూలెన్స్ను కూడా సందర్శించారు. రక్షణ శాఖ సహాయమంత్రి 26 డిసెంబర్ 2021 నుండి ప్రారంభమైన విజయ్ సంకల్ప్ యాత్రలో భాగంగా ఉత్తరాఖండ్లో అధికారిక పర్యటనలో ఉన్నారు.
శ్రీ అజయ్ భట్ మాట్లాడుతూ సైనికుల కుటుంబాల అత్యున్నత త్యాగం ఎల్లప్పుడూ యుద్ధాలను గెలవడానికి మరియు దేశం యొక్క భద్రతకు హామీ ఇచ్చిందని అన్నారు. మన వీర సైనికులు చేసిన అత్యున్నత త్యాగాలకు దేశం మొత్తం రుణపడి ఉంటుందని, వారి కుటుంబాలకు ప్రధాన మంత్రి శ్రీ నరేంద్ర మోదీ ప్రభుత్వం అండగా నిలుస్తుందని ఆయన అన్నారు.
కుమావోన్ రెజిమెంట్ సెంటర్ డిప్యూటీ కమాండెంట్ కల్నల్ సంజయ్ కుమార్ యాదవ్ కూడా రాణిఖేట్లోని కేఆర్సి వార్ మెమోరియల్ వద్ద నివాళి అర్పించే కార్యక్రమంలో పాల్గొన్నారు.
వాణిజ్యం, పరిశ్రమల మంత్రిత్వ శాఖ
కొత్త వాణిజ్య & భాగస్వామ్య ఒప్పందం  కోసం భారతదేశం, ఈఎఫ్టీఏ అడుగులు
సమగ్ర టీఈపీఏ కోసం విధివిధానాలపై ఈఎఫ్టీఏ ప్రతినిధులతో శ్రీ పీయూష్ గోయల్ చర్చ
భారత్-ఈఎఫ్టీఏ టీఈపీఏపై చర్చల్లో గణనీయమైన పురోగతి
కేంద్ర వాణిజ్యం & పరిశ్రమల శాఖ మంత్రి శ్రీ పీయూష్ గోయల్, 'యూరోపియన్ ఫ్రీ ట్రేడ్ అసోసియేషన్' ప్రతినిధుల మధ్య సాగిన చర్చలు ముగిశాయి. ఈ సందర్భంగా విడుదల చేసిన పత్రిక ప్రకటన ఇది:
“భారతదేశం-'యూరోపియన్ ఫ్రీ ట్రేడ్ అసోసియేషన్'  దేశాల  మధ్య కొత్త వాణిజ్య & ఆర్థిక భాగస్వామ్య ఒప్పందం  కోసం జరిగిన చర్చల్లో గణనీయమైన పురోగతి ఉంది. ఈరోజు బ్రస్సెల్స్లో జరిగిన సమావేశంలో శ్రీ పీయూష్ గోయల్, భారత వాణిజ్యం & పరిశ్రమల శాఖ మంత్రి; గై పార్మెలిన్, స్విస్ ఫెడరల్ కౌన్సిలర్, ఫెడరల్ డిపార్ట్మెంట్ ఆఫ్ ఎకనామిక్ అఫైర్స్; ఐనార్ గున్నార్సన్, ఐస్లాండ్ రాయబారి; కర్ట్ జాగెర్, లిచ్టెన్స్టెయిన్ రాయబారి; ఎరిక్ ఆండ్రియాస్ అండర్లాండ్, నార్వే వాణిజ్య, పరిశ్రమల మంత్రిత్వ శాఖలో స్పెషల్ డైరెక్టర్ పాల్గొన్నారు. సమగ్ర టీఈపీఏ కోసం విధానాలపై చర్చించారు. గత వారం ఆన్లైన్లో జరిగిన నిపుణుల సమావేశానికి కొనసాగింపుగా ఈ సమావేశం జరిగింది.
భారతదేశం-ఈఎఫ్టీఏ మధ్య టీఈపీఏపై చర్చలను ముందుకు తీసుకెళ్లడంలో ఒక ముఖ్యమైన మైలురాయిని ఈ సమావేశం అధిగమించింది. న్యాయమైన, సమానమైన, సమతుల్య ఒప్పందాన్ని సాధించడానికి పరస్పర విశ్వాసం, గౌరవం ప్రాతిపదికన చర్చలు సాగించాల్సిన విషయాన్ని అన్ని పక్షాలు స్పష్టం చేశాయి. నిజానికి, ఈఎఫ్టీఏ-భారతదేశం మధ్య కుదిరే టీఈపీఏ ద్వారా గణనీయమైన ఆర్థిక ప్రయోజనాలు అందుతాయి. సమగ్ర & స్థితిస్థాపక సరఫరా గొలుసులు, రెండు వైపులా వాణిజ్యం, పెట్టుబడులు, ఉద్యోగ కల్పన, ఆర్థిక వృద్ధికి దోహదపడేలా అటు వ్యాపారాలు, ఇటు వ్యక్తులకు కొత్త అవకాశాలు సృష్టిస్తాయి.
ప్రయత్నాలను వేగవంతం చేయడానికి, టీఈపీఏకి సంబంధించిన క్లిష్టమైన సమస్యలపై ఒక ఉమ్మడి అవగాహనకు వచ్చేలా రాబోయే నెలల్లో మరిన్ని సమావేశాలు నిర్వహించి, ఇదే వేగంతో చర్చలు కొనసాగించడానికి ఇరు వర్గాలు అంగీకరించాయి".
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ప్రధానమంత్రి సుపరిపాలన అవార్డు-గెలుచుకున్న కార్యక్రమాల యొక్క ఉత్తమ అభ్యాసాలను మరియు అనుభవాలను పంచుకోవడానికి ఇతర రాష్ట్రాలు/జిల్లాల ద్వారా ప్రతిరూపాల వ్యాప్తి ని సులభతరం చేయడానికి ప్రధానమంత్రి అవార్డు అందుకున్న ఇనిషియేటివ్లపై జాతీయ సుపరిపాలన వెబ్నార్లను డీ ఏ ఆర్ పీ జీ సేకరణ చేస్తుంది.
అన్ని రాష్ట్రాలు/యుటిల డీ సీ లు/ డీ ఎం లు, భారత ప్రభుత్వ సీనియర్ అధికారులు మరియు రాష్ట్రాలు/ యూ టీ లు మరియు అడ్మినిస్ట్రేటివ్ ట్రైనింగ్ ఇన్స్టిట్యూట్ల ట్రైనీల భాగస్వామ్యంతో డిసెంబరు, 2022 వరకు జరిగిన 9 వెబ్నార్లు
'పౌర సేవల బట్వాడా ను మెరుగుపరచడం' అనే అంశంపై అడ్మినిస్ట్రేటివ్ రిఫార్మ్స్ అండ్ పబ్లిక్ గ్రీవెన్స్ డిపార్ట్మెంట్ 28.04.2022 న మొదటి వెబ్నార్తో ప్రారంభించి, 2022-2023 సంవత్సరంలో ప్రతి నెలా చివరి శుక్రవారం వివిధ అంశాలపై 13 జాతీయ సుపరిపాలన వెబ్నార్ల సిరీస్ ను నిర్వహిస్తోంది, .
ఉత్తమమైన సుపరిపాలన కార్యాచరణలు ను ప్రచారం చేయడానికి అవార్డు విజేతలను ప్రధాన ఉపన్యాసకులు గా 1-1.5 గంటల పరోక్ష సదస్సు లు నిర్వహించాలని గౌరవ ప్రధాన మంత్రి 2022 సివిల్ సర్వీసెస్ డే సందర్భంగా చేసినప్రసంగానికి అనుగుణంగా వెబ్నార్లు ప్రణాళిక చేయబడ్డాయి.
ప్రధానమంత్రి సుపరిపాలన అవార్డు-గెలుచుకున్న కార్యక్రమాల యొక్క ఉత్తమ అభ్యాసాలను మరియు అనుభవాలను పంచుకోవడానికి ఇతర రాష్ట్రాలు/జిల్లాల ద్వారా ప్రతిరూపాల వ్యాప్తి ని సులభతరం చేయడం వెబ్నార్ల యొక్క ముఖ్య ఉద్దేశ్యం. అన్ని రాష్ట్రాలు/ యూ టీ ల డీ సీ లు/ డీ ఎం లు, భారత ప్రభుత్వ సీనియర్ అధికారులు మరియు రాష్ట్ర మరియు అడ్మినిస్ట్రేటివ్ ట్రైనింగ్ ఇన్స్టిట్యూట్ల ట్రైనీలు వెబ్నార్లలో పాల్గొంటారు.
ప్రతి నెలలో ఒక నిర్దిష్ట అంశం / రంగం తీసుకోబడుతుంది, ఇందులో ఇద్దరు అవార్డు విజేతలు తమ అనుభవాలను ప్రదర్శించడానికి ఆహ్వానించబడ్డారు. ‘మెరుగైన పౌర సేవల బట్వాడా ను మెరుగుపరచడం ’ 28.04.2022 ‘ఆరోగ్యం’ ; ‘ఆస్పిరేషనల్ డిస్ట్రిక్ట్ ప్రోగ్రామ్’ ; ‘ప్రజా ఫిర్యాదుల పరిష్కారం’, ‘పర్యావరణం’ , ‘పౌర సేవల బట్వాడా’ , ‘ప్రజల భాగస్వామ్యం ద్వారా స్వచ్ఛ భారత్ మిషన్ ’ ; ‘ఇన్నోవేషన్’  మరియు ‘జల్/ నీటి యాజమాన్యం ’  తొమ్మిది వెబ్నార్లు డిసెంబర్, 2022 వరకు నిర్వహించబడ్డాయి.
వివిధ వెబ్నార్లలో 700-1200 మంది పాల్గొనే ఈ వెబినార్ సిరీస్ డీ ఏ ఆర్ పీ జీ యొక్క చాలా విజయవంతమైన కార్యక్రమం. భారతదేశం అంతటా ఉత్తమ పాలనా పద్ధతులను మరియు ప్రతిరూపాలను వ్యాప్తి చేయడం లో సహాయపడుతుందని భావిస్తున్నారు.
ప్రధాన మంత్రి కార్యాలయం
కొత్త టెక్నాలజీని వాడుకోవటంలో భారతీయులను మించినవారు లేరు: ప్రధాని
ఎప్పటికప్పుడు కొత్త విషయాలు కనిపెట్టటానికి, వినియోగంలో పెట్టటానికి ఉత్సాహం చూపటంలో భారతీయులని మించిన వారు లేరని ప్రధాని వ్యాఖ్యానించారు. ముందు ముందు కూడా ఈ ధోరణి కొనసాగటానికి ప్రభుత్వం తనవంతు సహకారం కొనసాగిస్తుందని ప్రకటించారు. డిజిటల్ చెల్లింపులలో దేశం దేశం వేస్తున్న ముందడుగును ప్రస్తావిస్తూ ఒక పౌరుడు చేసిన ట్వీట్ కు ప్రధాని ఇలా స్పందించారు:
"సరికొత్త సాంకేతిక పరిజ్ఞానాన్ని సొంతం చేసుకొని వాడుకోవటం విషయానికొస్తే, భారతీయులు తిరుగులేని విజేతలు! కొత్త ఆవిష్కరణాల విషయంలోనూ, పరిజ్ఞానాన్ని వాడుకోవటంలోనూ ముందుంటామని నిరూపించారు. ఈ మార్పు దేశమంతటా స్పష్టంగా కనబడుతోంది. ఈ వేగాన్ని ముందు ముందు కూడా కొనసాగిద్దాం. “
(
పర్యావరణం, అడవులు, మరియు వాతావరణ మార్పు మంత్రిత్వ శాఖ
ఇ-వ్యర్థాల ఉత్పత్తి
కేంద్ర కాలుష్య నియంత్రణ మండలి  ఉత్పత్తిదారులు అందించిన దేశవ్యాప్త విక్రయాల డేటా మరియు ఇ-వేస్ట్ మేనేజ్మెంట్ రూల్స్, 2016 ప్రకారం నిర్దేశించబడిన నోటిఫైడ్ ఎలక్ట్రికల్ మరియు ఎలక్ట్రానిక్ పరికరాల  సగటు జీవితం ఆధారంగా జాతీయ స్థాయిలో ఈ-వ్యర్థాల ఉత్పత్తిని అంచనా వేసింది. సీపీసీబీ వద్ద అందుబాటులో ఉన్న సమాచారం ప్రకారం, 2017-18 ఆర్థిక సంవత్సరం  2016 నుండి ఇ-వేస్ట్  నియమాలు, 2016 కింద నోటిఫై చేయబడిన ఇరవై ఒక్క  రకాల ఈఈఈ నుండి దేశంలో ఉత్పత్తి చేయబడిన ఈ-వ్యర్థాలు క్రింద ఇవ్వబడ్డాయి:
|
|
ఆర్థిక సంవత్సరం
|
|
ఉత్పత్తి 
|
|
2017-18
|
|
7,08,445.00
|
|
2018-19
|
|
7,71,215.00
|
|
2019-20
|
|
10,14,961.21
|
|
2020-21
|
|
13,46,496.31
|
|
2021-22
|
|
16,01,155.36
ప్రమాదకర మరియు ఇతర వ్యర్థాల దిగుమతి మరియు ఎగుమతి మంత్రిత్వ శాఖ ద్వారా నోటిఫై చేయబడిన 2016 ప్రమాదకర మరియు ఇతర వ్యర్థాల  నియమాల ప్రకారం నియంత్రించబడుతుంది. ఇ-వ్యర్థాలు పేర్కొన్న నియమాల షెడ్యూల్ VIలో బాసెల్ నంబర్ ఏ1180 క్రింద జాబితా చేయబడ్డాయి మరియు దిగుమతికి నిషేధించబడ్డాయి. మంత్రిత్వ శాఖ మునుపటి నిబంధనలను సమగ్రంగా సవరించింది మరియు నవంబర్, 2022లో ఇ-వేస్ట్  రూల్స్, 2022ని నోటిఫై చేసింది.ఇదే ఏప్రిల్ 1, 2023 నుండి అమలులోకి వచ్చింది. ఈ కొత్త నియమాలు ఇ-వ్యర్థాలను పర్యావరణపరంగా మంచి పద్ధతిలో నిర్వహించాలని ఉద్దేశించాయి. ఇ-వ్యర్థాల రీసైక్లింగ్ కోసం మెరుగైన విస్తారిత ఉత్పత్తిదారు బాధ్యత  పాలనను అమలు చేయడానికి ఉద్దేశించబడ్డాయి, ఇందులో తయారీదారులు, ఉత్పత్తిదారులు, పునరుద్ధరణదారులు మరియు రీసైక్లర్లు అందరూ సీపీసీబీ అభివృద్ధి చేసిన పోర్టల్లో నమోదు చేసుకోవాలి. కొత్త నిబంధనలు వ్యాపారం చేయడం కోసం అనధికారిక రంగాన్ని అధికారిక రంగానికి సులభతరం చేస్తాయి. పర్యావరణ అనుకూల పద్ధతిలో ఇ-వ్యర్థాల రీసైక్లింగ్ను నిర్ధారిస్తాయి. పర్యావరణ పరిహారం మరియు ధృవీకరణ & ఆడిట్ కోసం నిబంధనలు కూడా ప్రవేశపెట్టబడ్డాయి. ఈ నియమాలు ఈపీఆర్ పాలన మరియు ఇ-వ్యర్థాలను శాస్త్రీయ రీసైక్లింగ్/పారవేయడం ద్వారా సర్క్యులర్ ఎకానమీని కూడా ప్రోత్సహిస్తాయి. ఈ సమాచారాన్ని కేంద్ర పర్యావరణ, అటవీ మరియు వాతావరణ మార్పుల శాఖ సహాయ మంత్రి శ్రీ అశ్విని కుమార్ చౌబే రాజ్యసభలో లిఖితపూర్వక సమాధానంలో తెలిపారు.
రక్షణ మంత్రిత్వ శాఖ
టాంజానియా పర్యటనలో ద్వైపాక్షిక రక్షణ సహకారాన్ని బలోపేతం చేయనున్న భారత సైన్యాధిపతి
భారత చీఫ్ ఆఫ్ ఆర్మీ స్టాఫ్  జనరల్ మనోజ్ పాండే, ఈ నెల 2-5 తేదీల్లో పర్యటన కోసం టాంజానియా బయలుదేరారు. రెండు దేశాల మధ్య దీర్ఘకాలిక రక్షణ సంబంధాలను బలోపేతం చేయడం ఈ పర్యటన ఉద్దేశం.
టాంజానియా రాజధాని దార్ ఎస్ సలామ్, చారిత్రక నగరం జాంజిబార్, అరుషాను సీవోఏఎస్ సందర్శిస్తారు. టాంజానియా ప్రముఖులు, సీనియర్ అధికారులతో సమావేశాల్లో పాల్గొంటారు. యూనియన్ రిపబ్లిక్ ఆఫ్ టాంజానియా అధ్యక్షురాలు సామియా సులుహు హసన్తోనూ సీవోఏఎస్ మర్యాదపూర్వకంగా భేటీ అవుతారు.
పర్యటనలో భాగంగా, టాంజానియా రక్షణ మంత్రి డా. స్టెర్గోమెనా లారెన్స్ టాక్స్, సైన్యాధిపతి జనరల్ జాకబ్ జాన్ మ్కుండాతో సీవోఏఎస్ చర్చలు జరుపుతారు. జాంజిబార్ను కూడా సీవోఏఎస్ సందర్శించి, జాంజిబార్ అధ్యక్షుడు డా. హుస్సేన్ అలీ మ్వినీతో సమావేశం అవుతారు. 101వ పదాతిదళ బ్రిగేడ్ కమాండర్ జనరల్ సైదీ హమీసి సైదీతో ముఖాముఖి కూడా ఈ పర్యటనలో ఉంది.
జనరల్ మనోజ్ పాండే, 'నేషనల్ డిఫెన్స్ కాలేజ్'లో ప్రసంగిస్తారు, అధ్యాపకులతో సంభాషిస్తారు. డులూటీలోని 'కమాండ్ అండ్ స్టాఫ్ కాలేజ్' కమాండెంట్ బ్రిగేడియర్ జనరల్ స్టీఫెన్ జస్టిస్ మంకండేతోనూ జనరల్ మనోజ్ పాండే సమావేశం అవుతారు.
దార్-ఎస్-సలామ్లో నిర్వహించే 2వ 'ఇండియా టాంజానియా మినీ డిఫెక్స్పో'ను సీవోఏఎస్ సందర్శిస్తారు. భారతదేశ స్వదేశీ రక్షణ పరిశ్రమ నైపుణ్యాన్ని ఈ ఎక్స్పో ప్రదర్శిస్తుంది.
భారత్-టాంజానియా మధ్య ద్వైపాక్షిక రక్షణ సంబంధాలు బలంగా ఉన్నాయి. 2003 అక్టోబరులో, రక్షణ సహకారంపై ఒక అవగాహన ఒప్పందంపై సంతకాలు చేయడం ఈ బంధానికి బలమైన పునాదిని వేసింది. ఈ సంవత్సరం జూన్ 28, 29 తేదీల్లో అరుషాలో జరిగిన 'ఇండియా-టాంజానియా జాయింట్ డిఫెన్స్ కోఆపరేషన్ కమిటీ' రెండో సమావేశం ఈ సహకారాన్ని మరింత బలపరిచింది.
టాంజానియా సైన్యం, గత ఐదేళ్లుగా భారతదేశంలో యూఎన్ శాంతి పరిరక్షక శిక్షణ తీసుకుంటోంది. డులూటీలోని 'కమాండ్ అండ్ స్టాఫ్ కాలేజ్'లో 2017 సంవత్సరం నుంచి భారత సైన్యానికి చెందిన ఒక బృందం శిక్షణ ఇస్తోంది.
రెండు దేశాల మధ్య బలమైన సైనిక సహకారానికి గుర్తుగా టాంజానియా సైనిక ప్రతినిధులు తరచుగా భారత్ను సందర్శిస్తున్నారు. ఇటీవలి కాలంలో, టాంజానియా ప్రతినిధులు ఏరో ఇండియా 23, ఇండో ఆఫ్రికా ఆర్మీ చీఫ్స్ కాన్కేవ్-23, అఫిండెక్స్-23లో పాల్గొన్నారు. డెఫ్ ఎక్స్పో 22 సమయంలోనూ టాంజానియా సీనియర్ సైనిక అధికారులు భారతదేశాన్ని సందర్శించారు. ఇటీవల 13వ ఐపీఏసీసీ, 47వ ఐపీఏఎంఎస్, 9వ సెల్ఫ్ 23లోనూ పాల్గొన్నారు.
సీవోఏఎస్ పర్యటన, భారత్-టాంజానియా మధ్య ఉన్నత స్థాయి ద్వైపాక్షిక రక్షణ ఒప్పందాలు, సంబంధాలను మరింత పటిష్టం చేస్తుంది. ఇప్పటికే ఉన్న సహకారాన్ని నిలుపుకోవడంతో పాటు, బలమైన భవిష్యత్ భాగస్వామ్యానికి మార్గం సుగమం చేసేలా పర్యటన సాగుతుంది.
సమాచార, ప్రసార మంత్రిత్వ శాఖ
పౌష్టికాహారంతోనే సంపూర్ణ ఆరోగ్యం
కొవిడ్ మహమ్మారి నేపథ్యంలో తప్పుడు సమాచారం అడ్డుకోవాల్సిన బాధ్యత మనందరిపైన ఉంది:డాక్టర్ డి.ఎం. సుబ్బారావు, ఎన్ఐఎన్
సమతుల్యమైన పౌష్టికాహారం తీసుకొని, తద్వారా రోగనిరోధక శక్తిని పెంచుకొని కొవిడ్-19 ను ఎదుర్కోవాలని ఎన్ఐఎన్ డైరెక్టర్ డి.ఎం. సుబ్బారావు తెలిపారు.
పోషణ-ఆహార వైవిధ్యం, ఆరోగ్యం అనే అంశంపై పత్రికా సమాచార కార్యాలయం , రీజనల్ అవుట్ రీచ్ బ్యూరో  హైదరాబాద్ నిర్వహించిన వెబినార్ లో ఈ రోజు ఆయన ముఖ్య వక్తగా పాల్గొన్నారు. ఈ సందర్భంగా ఆయన మాట్లాడుతూ, ఒకప్పుడు పోషకాహార లోపం కొన్ని వర్గాలకే పరిమితమయ్యేదని, ఇప్పుడు మారుతున్న అలవాట్లతో ఈ సమస్య అన్ని వర్గాలలో కనబడుతోందన్నారు. తగ్గిన శారీరక శ్రమ, జంక్ ఫుడ్ వాడకం, మారుతున్న ఆహారపు అలవాట్లు వివిధ ఆరోగ్య సమస్యలకు దారితీస్తున్నాయని పేర్కొన్నారు.
పోషకాహారం-సమతుల్య ఆరోగ్యానికి సంబంధించిన పలు అంశాల గురించి డాక్టర్ డి.ఎం. సుబ్బారావు ఈ వెబినార్ లో వివరించారు. పెరిగిన ఇంటర్ నెట్, సెల్ ఫోన్ వాడకంతో సామాజిక మాధ్యమాల ద్వారా మనం ఏదైనా సమాచారాన్ని ఇతరులకు పంపించే ముందుగా దానిని నిర్ధారించుకొని, ఆ తరువాత ఇతరులకు ఫార్వార్డ్ చేయాలని తెలిపారు. ఈ కొవిడ్-19 మహమ్మారి సమయం లో మనం బాధ్యతగా మెలగాల్సిన అవసరం ఉందని ఆయన అన్నారు.
పత్రికా సమాచార కార్యాలయం, దక్షిణ ప్రాంత డైరెక్టర్ జనరల్ శ్రీ ఎస్. వెంకటేశ్వర్లు ప్రారంభోపన్యాసం చేస్తూ, కొవిడ్ మహమ్మారిని ఎదుర్కోవడానికి మనం తీసుకొనే ఆహారం మరియు పాటించాల్సిన ఆహార నియమాలపై దృష్టి పెట్టాల్సిన అవసరం ఉందన్నారు. ఈ సమయంలో ప్రతి ఒక్కరూ తప్పనిసరిగా కొవిడ్-19 మార్గదర్శకాలు పాటిస్తూ, మరింత జాగ్రత్తగా మెలగాలని సూచించారు.
పిఐబి, ఆర్ఒబి డైరెక్టర్ శ్రీమతి శృతి పాటిల్ మాట్లాడుతూ, మహిళా, శిశు సంక్షేమ మంత్రిత్వ శాఖ ఆధ్వర్యంలో నిర్వహిస్తున్న ‘పోషణ్ పక్వాడా వారోత్సవాల’ సందర్భంగా ఈ వెబినార్ ను నిర్వహించినట్లు తెలిపారు.
పిఐబి, ఆర్ఒబి అధికారులతో పాటు, వివిధ జిల్లాలలకు చెందిన అంగన్వాడీ కార్యకర్తలు, విద్యార్థులు ఈ వెబినార్ లో పాల్గొన్నారు.
ఆర్థిక మంత్రిత్వ శాఖ
వ్యవసాయ రంగంలో పంట కోతల అనంతర కార్యక్రమాలకు మద్దతు ఇవ్వడానికి పన్ను ప్రోత్సాహకం
వ్యవసాయ రంగంలో పంట కోతల అనంతరం విలువ జోడింపు కార్యక్రమంలో వృత్తి నైపుణ్యాన్ని ప్రోత్సహించడం కోసం వ్యవసాయ ఉత్పాదక కంపెనీలుగా నమోదైన కంపెనీలకు మరియు 100 కోట్ల రూపాయల వరకు వార్షిక టర్నోవర్ కలిగిన కంపెనీలకు ఆ తరహా కార్యకలాపాల నుండి ఆర్జించిన లాభంలో 100 శాతం తగ్గింపు ను 2018-19 ఆర్థిక సంవత్సరం నుండి 5 సంవత్సరాల కాలానికి అనుమతించాలని కేంద్ర ఆర్థిక శాఖ మరియు కార్పొరేట్ వ్యవహారాల శాఖ మంత్రి శ్రీ అరుణ్ జైట్లీ ప్రతిపాదించారు. ఈ విషయాన్ని ఆర్థిక మంత్రి శ్రీ అరుణ్ జైట్లీ ఈ రోజు పార్లమెంటులో 2018-19 సాధారణ బడ్జెట్ ను ప్రవేశపెట్టిన క్రమంలో వెల్లడించారు.
ప్రస్తుతం ప్రాథమిక వ్యవసాయ కార్యకలాపాలలో నిమగ్నమైన తమ సభ్యులకు సహాయాన్ని అందించే సహకార సంఘాలు ఆర్జించే లాభంలో 100 శాతం తగ్గింపును అనుమతిస్తున్న సంగతిని ఆర్థిక మంత్రి ప్రస్తావించారు. గత కొన్ని సంవత్సరాలుగా సహకార సంఘాల కోవ లోనే అనేక వ్యవసాయ ఉత్పాదక కంపెనీలు కూడా ఏర్పాటయ్యాయి. ఇవి కూడా వాటి సభ్యులకు అదే తరహా సహాయాన్ని అందిస్తున్నాయి. ఈ కారణంగా, పైన పేర్కొన్నటువంటి పన్ను ప్రోత్సాహకం ఇంతకు ముందు ప్రకటించిన ‘‘ఆపరేషన్ గ్రీన్స్’’ మిషన్ ను ప్రోత్సహించగలదని, అంతేకాకుండా సంపద యోజనకు ఒక ఉత్తేజాన్ని కూడా అందిచగలుగుతుందని శ్రీ జైట్లీ అన్నారు.
ఆరోగ్య, కుటుంబ సంక్షేమ మంత్రిత్వ శాఖ
ముఖ మాస్క్ల వినియోగం, పారవేసే విషయమై మార్గదర్శకాలు
వ్యక్తిగత రక్షణ పరికరాల  హేతుబద్ధమైన ఉపయోగం విషయమై కేంద్ర ఆరోగ్య, కుటుంబ సంక్షేమ మంత్రిత్వ శాఖ తాజాగా తగు మార్గదర్శకాలను జారీ చేసింది. ఆరోగ్య సంరక్షణ కార్యకర్తలు మరియు కోవిడ్-19పై పోరులో ముందు నిలిచి పోరాడుతున్న ఆరోగ్య కార్యకర్తలకు ఉపయుక్తంగా ఉండేలా మెడికల్ మాస్క్లతో సహా వ్యక్తిగత రక్షణ పరికరాల విషయమై అనుసరించాల్సిన తగు విధివిధానాలు మరియు ప్రమాణాలను ఇందులో జారీ చేసింది. కేంద్ర ఆరోగ్య, కుటుంబ సంక్షేమ శాఖ వెబ్సైట్లోని పబ్లిక్ డొమైన్లో వీటిని అందుబాటులో ఉంచారు. ఇంట్లో తయారు చేసిన రక్షణ కవచాన్ని ముఖం మరియు నోటిని తగిన విధంగా కప్పుకొనేలా ఎలా ఉపయోగించాలనే విషయమై సాధారణ ప్రజల ఉపయోగార్థం భారత ప్రభుత్వం సలహా మరియు మాన్యువల్ను జారీ చేసింది. తొలత దేశంలో ఒక్క తయారీదారుడు కూడా లేని స్థితి నుంచి నేడు దేశంలో 1100 మంది పీపీఈ కిట్ల తయారీదారులు అందుబాటులోకి వచ్చేలా ప్రభుత్వం తగు అభివృద్ధి చర్యలు చేపట్టింది. వీరిలో ఎక్కువ మంది ఎంఎస్ఎంఈ రంగానికి చెందినవారే కావడం గమనార్హం. ప్రస్తుత అంచనా మేరకు దేశంలో పీపీఈ కవరాల్స్ యొక్క ఉత్పత్తి సామర్థ్యం రోజుకు దాదాపు 5 లక్షలకు చేరింది. అవసరం మేరకు డిమాండ్ను తీర్చడానికి అదనపు సామర్థ్యాన్ని సృష్టించే అవకాశాన్ని కూడా ఈ సంస్థలు కలిగి ఉన్నాయి. ఆరోగ్యం అనేది రాష్ట్ర పరిధిలోని విషయం. ఇప్పటికే జారీ చేసిన విధివిధానాల మేరకు.. రాష్ట్రాలు బయోమెడికల్ వ్యర్థాల నిర్వహణకు సంబంధించిన వివరణాత్మక మార్గదర్శకాలను పాటించాలి. కేంద్ర కాలుష్య నియంత్రణ మండలి, కేంద్ర పర్యావరణ, అటవీ మరియు వాతావరణ మార్పుల మంత్రిత్వ శాఖ కోవిడ్-19 రోగుల చికిత్స/ రోగ నిర్ధారణ / క్వారంటైన్ యొక్క సమయంలో ఉత్పత్తి చేయబడే ఆయా వ్యర్థాలను నిర్వహించడం శుద్ధి చేయడం మరియు పారవేసే విషయంలో తగు మార్గదర్శకాలను జారీ చేసింది. వివిధ ఫెసిలిటీల ఆధారిత మరియు ఇంటి వద్ద రోగుల వ్యర్థాల శుద్ధి విషయమై మంత్రిత్వ శాఖ ఆయా మార్గదర్శకాలను జారీ చేసింది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే ఈ రోజు లోక్సభకు ఇచ్చిన లిఖితపూర్వక సమాధానంలో ఈ విషయాన్ని వెల్లడించారు.